# data[].attributes.body
http://jn.padlet.com/article/252-padlet-tour?utm_source=onboarding&utm_medium=email&utm_campaign=reengage

# data[].attributes.body
http://jn.padlet.com/category/211-gallery?utm_source=onboarding&utm_medium=email&utm_campaign=reengage

# data[].attributes.body
Betalingsversion med ekstra features (Jetpack):

https://padlet.com/premium/jetpack?ref=db_panel

http://jn.padlet.com/category/260-jetpack

Betalingsversion med ekstra features udviklet til skole og undervisningsbrug (Backpack):

https://padlet.com/premium/backpack

http://jn.padlet.com/category/123-padlet-backpack

App til iOS og snart Andriod:

https://itunes.apple.com/us/app/padlet/id834618886?ls=1&mt=8

http://jn.padlet.com/category/194-ipad

Plugin til Chrome browseren:

https://chrome.google.com/webstore/detail/padlet-mini/kcljbbiddpoeaknnjaminoceoojdbikp

# data[].attributes.body
Explore i Windows 10 driller.

PDF-filer i mediefeltet kan drille.

Ved Smartphones virker iOS bedre end Android – fx kan man ikke redigere hinandens opslag på Android.

# data[].attributes.body
Layoutet på både Padlets og opslag er meget lidt fleksibelt, fx kan man ikke ændre skrifttype, skriftstørrelse eller skriftfarve.

Du kan ikke kopier andres Padlets eller bare padletlayouts og -skabeloner

# data[].attributes.body
Godt til at arbejde med medieret indhold.

Kollaborativt – der skabes et fælles produkt.

Alle er med, alle SKAL skrive noget = alle leverer et produkt.

Det er nemt for dig som lærer at overvåge, hvad hver enkelt laver.

Læreren har fuld kontrol med en Padlet, mens kursisterne kan tildeles forskellige begrænsede muligheder på en Padlet.

Kursisternes produkter er synlige og sammenlignelige med de andre kursisters produkter.

Kursisterne kigger hinanden over skuldrene – bliver inspireret og motiveret til selv at lave noget ordentligt = konkurrence.

En hel undervisningssituation kan foregå i Padlet: Først præsentation, så øvelser, så tid til at læse hinandens besvarelser (opslag), så fælles vurdering af besvarelser og opsummering af de vigtigste faglige pointer, så evt. rette og tilføje i egne eller andres opslag.

Padlet er simpel og idiotsikret.

Kræver ikke login eller registrering for at bruge for kursisterne.

Alt er gemt online så længe læreren ønsker.

Kræver i udgangspunktet ikke browser update for at vise nye opslag – men af og til nødvendigt alligevel.

Padlet virker både på Windows og Mac, computer, tablets og smartphones.

Skriv et spørgsmål og lad alle svare, de kan ikke se hinandens svar (oplag) før jeg godkender hver enkelt. Samtidig kan jeg hele tiden oprette nye opslag som alle kan se med det samme: Privatliv – flere indstillinger – moderér opslag.

Kursisterne opøver grundlæggende It-færdigheder:

Finde ud af hvad den præcise adresse (URL) på et element på nettet er, kopiere denne unikke adresse og indsætte den som et link på en anden side.

Finde noget, downloade det og uploade det et nyt sted.

Billedsøgning via Google, Bing + kreditering og licensvilkår.

Padlet har et væld af delingsmuligheder, men en Padlets deles bedst ved at dele sidens unikke webadresse som et link. Hvis kursisterne i en øvelse kun skal arbejde med Padlet via mobil eller tablet, kan en Padlet deles som en QR-kode

Når kursisterne har arbejdet færdigt med en Padlet, kan den med fordel "låses" ved at ændre indstillingen i 'privatliv' fra 'kan skrive' til 'kan se

# data[].attributes.body
Det nedenstående er formuleret som en introduktion til kursister, der skal arbejde med Padlet i undervisning:

Grundlæggende:

En padlet er en meget simpel hjemmeside, hvor mange på en gang kan oprette små opslag, der hver kan indeholde dels noget tekst, dels noget medieret, fx et enkelt billede, noget grafik, et filmklip, en lydfil, et weblink etc.

Der kræves intet login, for at du kan lave opslag på en Padlet og alle der kigger og arbejder på den sammen Padlet, kan med det samme se hinandens opslag og ændringer i opslag.

Du kan som udgangspunkt ikke redigere i andet end dit eget opslag.

Du behøver ikke at gemme, nå du arbejder i Padlet, det hele gemmes automatisk på den hjemmeside Padletten er.

Hvis noget driller med redigering, visning eller andet, kan du prøve at opdatere dit browservindue – det afhjælper de fleste problemer.

Visning:

Du skal kunne skelne mellem 3 forskellige visningsformer af en Padlet: oversigtsvisning, redigeringsvisning og fremvisning:

Oversigtsvisning er udgangspunktet og den måde, du ser en Padlet og dens opslag på, når du går ind på siden.

Redigeringsvisning aktiveres ved at flytte musens cursor hen på et opslag, og trykke på det lille grønne blyantikon, som så vises.

I layoutene 'Freeform' og  'Gitter' sidder ikonet øverst til højre på et opslag, men i layoutet 'Strøm' nederst til højre.

Når et opslag er i redigeringslayout, er der en stiplet gul linje rundt om opslaget.

Du kommer ud af redigeringsvisning og tilbage til oversigtsvisning ved at trykke på Padlettens baggrund.

Fremvisning aktiveres ved et enkelt tryk et tilfældigt sted på et opslag.

I fremvisning kommer opslagets medieindhold op øverst mens det i oversigts- og redigeringsvisning er nederst under teksten.

Når et opslag er åbnet i fremvisning, kan du benytte højre- og venstrepilene eller knapperne øverst på skærmen for at skifte mellem opslagene.

Fremvisning lukkes igen ved tryk på krydset i skærmens højre hjørne.

Opslagsopbygning:

Hvert opslag består af 3 sektioner: overskrift, tekstfelt og mediefelt.

Overskriften er altid rød og skriften kan ikke formateres på nogen måde.

Tekstfeltet kan foruden tekst indeholde aktive links.

Teksten kan formateres ved at markere noget tekst, hvorved der fremkommer en menu med nogle få muligheder. Hver knap i menuen fungerer som en on/off-knap, hvor den pågældende formatering slås til eller fra igen.

Hvis du sætter et billede ind i tekstfeltet, ser det umiddelbart fint ud. Men for alle andre, der ser på Padletten, vil billedet fylde sin reelle størrelse på skærmen og derfor sandsynligvis gå langt ud over opslagets kant i højre side ind bag de andre opslag. Altså ingen billeder i tekstfeltet.

I Mediefeltet kan du linke til eller uploade alle forskellige former som medieret indhold, som så elegant indlejres dit opslag.

I overbliks- og redigeringsvisning kan filmklip ikke afspilles og ved flere andre typer medieindhold fx blogs og artikler ses kun et udsnit af det, du har linket til.

Men i fremvisning ses langt det meste medieindhold, som det skal.

I nogle tilfælde er medieindholdet heller ikke i fremvisningen fuldstændigt og aktivt. Så skal du trykke på 'Se profil' øverst til højre for at blive dirigeret videre til den originale internetside i en ny browserfane.

Du skal huske at tjekke, at medieindholdet i dine egne opslag ser rigtigt ud og virker i fremvisning, som det skal.

Når du linker til eller uploader noget i mediefeltet, kan der gå lidt tid med at medieindholdet (særligt film) indlejres korrekt i mediefeltet. Her skal du være tålmodig og vente til, du ser et billed eller bare et billedudsnit af det, du vil lægge i mediefeltet.

Ikonet med et spørgsmålstegn i menuenlinjen i højre side (dock) er en brugerhjælp med forklaringer på de mest almindelige manøvre, layout- og tekstformateringsmuligheder.

# data[].attributes.body
http://jn.padlet.com/

# data[].attributes.body
Det geniale ved Padlet kan opsummeres i fem forhold:

1. Alle kan arbejde samtidig på én og samme Padlet fra både computere, tablets og smartphones uden login.

2. Kursisterne kan besvare opgaver multimedielt og både skrive tekst og lægger billeder, grafik og film ind som opslag på Padletten.

3. Funktionaliteten er simpel, siden velfungerende og layoutet fornuftigt.

4. Du har som lærer fuld kontrol med en Padlet og dens opslag og kan redigere og slette det, kursisternes laver – ja endda tillade, at de redigerer hinandens opslag.

5. Padlet med opslag gemmes automatisk online og forbliver tilgængelig og redigerbar – altså en webportfolio, der både præsenterer et emne og dokumenterer klassens arbejde med det.

# data[].attributes.body
Med Padlet.com har du som lærer en brugervenlig, velfungerende og visuel præsentabel onlineplatform, der på én gang gør øvelserne i undervisningen individuelle og kollaborative, samtidig med at kursisterne har mulighed for at lave multimediale opgavebesvarelser.

Du opretter nemt en række enkeltsider (Padlets), der simpelt deles med dine kursister via link. På hver side kan du stille én eller flere opgaver, som kursisterne enten løser individuelt eller i grupper samtidig med, at de skaber et fælles produkt til gavn for hele klassen.